Usos de idda mia: gioia e laldajolu

Sos pitzinnos a gioja 'e laldajolu
cun-d-un'ispidu, in costumene saldu,
essin a fagher sa chilca 'e su laldu
tintos a tintieddu 'e labiolu.

E cun bacanu e brincos de crabolu
istan in runda finament'a taldu
bussende a ogni janna 'e rigualdu
po buscare a sa fae cundiolu1.

Recuin cun sa cara unta e bisunta
a domo, allegros, cun coro giocundu,
cun s'ispidu pienu dae fundu

de laldu e de saltitza fin'a punta
e calchi ses dinaris po agiunta
cun calchi cocoroi2 a chisciu tundu.

Su deghe 'e Frealzu 1929

1Cundiolu: condimento
2Cocoroi: dolce tondo tipico del carnevale a base di sapa